Um það leyti sem Arban fæddist var verið að þróa hljóðfærið úr fyrirrennaranum kornópean ( e. cornopean ) sem er millistigshljóðfæri milli trompets og fransks horns . Eftir stíft nám í tónfræðum lagði hann fyrir sig kornópean og reyndi eftir megni að yfirfæra aðferðir og áhrif flautuleiks á hljóðfærið . Arban þótti frábær kennari og metnaðarfullur , jafnt fyrir sína hönd og nemenda sinna . Þegar við bættist skortur á kennsluefni , veigraði Arban sér ekki við að setja saman mikla kennslubók , byggða á eigin tækni og kennsluaðferðum . Bókin sem heitir fullu nafni La grande méthode complète de cornet à piston et de saxhorn par Arban varð lykilrit í málmblástursfræðum . Enn þann dag í dag er stuðst við þessa bók við kennslu á kornett og trompet eða hún nýtt við að þróa nýjar æfingar . Heimildir og myndir : Grein úr bókinni Pioneers in Brass eftir Glenn Bridges Guðrún Kvaran er málfræðingur og prófessor emeritus . Hún starfaði um áratuga skeið við Orðabók Háskólans og varð forstöðumaður hennar árið 2000 . Guðrún hefur skrifað fjölda greina sem birst hafa innanlands og erlendis og flutt fjölmarga fyrirlestra um fræðasvið sín , en viðfangsefnin eru einkum íslenskur orðaforði í sögulegu ljósi , nafnfræði og orðabókafræði .